Projekts

LATVIJAS REPUBLIKAS MINISTRU KABINETS

2014. gada \_\_\_\_\_\_\_

Rīgā Noteikumi Nr.

 (prot. Nr. §)

**Grozījumi Ministru kabineta 1999. gada 19. janvāra noteikumos Nr.20 „Dzīvojamās mājas privatizācijai nepieciešamo dokumentu sagatavošanas noteikumi”**

Izdoti saskaņā ar

 likuma „Par valsts un pašvaldību dzīvojamo māju privatizāciju” 26. un 42. pantu

1. Izdarīt Ministru kabineta 1999. gada 19. janvāra noteikumos Nr.20 „Dzīvojamās mājas privatizācijai nepieciešamo dokumentu sagatavošanas noteikumi” (Latvijas Vēstnesis, 1999, 17./18.nr.; 2004, 85.nr.; 2009, 69., 116.nr.; 2013, 192.nr.) šādus grozījumus:

1.1. izteikt 3.punktu šādā redakcijā:

„3. Dzīvojamās mājas sagatavošana privatizācijai uzsākama ar tai funkcionāli nepieciešamā zemes gabala projekta izstrādi, ievērojot valsts un pašvaldību dzīvojamo māju privatizāciju reglamentējošos normatīvajos aktos noteiktos pamatprincipus.”;

1.2. svītrot 4. un 5. punktu;

1.3. izteikt 6.punktu šādā redakcijā:

„6. Privatizācijas komisija vai valsts akciju sabiedrība „Privatizācijas aģentūra” pēc privatizējamai dzīvojamai mājai funkcionāli nepieciešamā zemesgabala noteikšanas pasūta privatizējamās dzīvojamās mājas kadastrālo uzmērīšanu.”;

 1.4. svītrot 7., 8., 9. un 10. punktu;

 1.5. aizstāt 14. punktā vārdu „uzņēmējsabiedrību” ar vārdu „kapitālsabiedrību”;

1.6. izteikt 15. punktu šādā redakcijā:

„15. Privatizācijas objekts dabā atbilst Nekustamā īpašuma valsts kadastra informācijas sistēmā reģistrētajiembūves vai telpu grupas kadastrālās uzmērīšanas datiem. Ja, apsekojot privatizējamā objektā esošās telpas, atklāj neatbilstību Nekustamā īpašuma valsts kadastra informācijas sistēmā reģistrētajiembūves vai telpu grupas kadastrālās uzmērīšanas datiem, privatizācijas objektu privatizē tikai pēc tam, kad novērsta attiecīgā neatbilstība, ierosinot būves vai telpu grupas kadastrālo uzmērīšanu.”;

1.7.  aizstāt 16. punktā vārdu „inventarizāciju” ar vārdiem „būves vai telpu grupas kadastrālo uzmērīšanu”;

1.8. izteikt 19. punktu šādā redakcijā: „19. Lēmumā par dzīvojamās mājas privatizācijas uzsākšanu nosaka privatizācijas uzsākšanas dienu — ne agrāk kā desmit dienas pēc lēmuma pieņemšanas. Par pieņemto lēmumu privatizācijas komisija informē Valsts zemes dienestu, kas desmit dienu laikā iesniedz privatizācijas komisijā informāciju par konkrētā privatizējamā mājā esošo Nekustamā īpašuma valsts kadastra informācijas sistēmā reģistrēto dzīvokļu, mākslinieku darbnīcu un neapdzīvojamo telpu īpašniekiem, norādot apgrūtinājumus, kas reģistrēti attiecībā uz šiem īpašumiem. Valsts zemes dienests pārtrauc reģistrēt darījumus ar attiecīgajiem īpašumiem saskaņā ar likuma “Par valsts un pašvaldību dzīvojamo māju privatizāciju” 73.9 panta devītajā daļā noteikto, izņemot ķīlas tiesības (hipotēkas) un atzīmes par normatīvajos aktos noteiktajiem īpašuma tiesību aprobežojumiem līdz dzīvokļa īpašuma ierakstīšanai zemesgrāmatā.”;

1.9. svītrot 21. punktu;

1.10. aizstāt 27. punktā vārdus „soda izciešanas vietas” ar vārdiem „brīvības atņemšanas vietas”;

1.11. izteikt 29. punktu šādā redakcijā: „29. Privatizācijas komisijas lēmumā par pirkuma līguma slēgšanu vai vienošanos par objekta nodošanu īpašumā bez atlīdzības norāda:

29.1. privatizācijas objektu, tā adresi un kadastra apzīmējumu;

29.2. ar attiecīgo objektu funkcionāli saistītās privatizējamās telpas un būves un to kadastra apzīmējumus;

29.3. privatizācijas objektā ietilpstošā mājas kopīpašuma un privatizējamās zemes domājamo daļu, norādot kadastra apzīmējumu;

29.4. personas, kuras privatizē attiecīgo objektu, un attiecīgās domājamās daļas;

29.5. pirkuma maksu *euro* un sertifikātos;

29.6. maksāšanas kārtību, ja objektu pērk uz nomaksu;

29.7. apgrūtinājumus, kas reģistrēti Nekustamā īpašuma valsts kadastra informācijas sistēmā attiecībā uz dzīvokļiem, neapdzīvojamām telpām un mākslinieku darbnīcām, kas iegūtas īpašumā līdz dzīvojamās mājas privatizācijai;

29.8. pienākumu, veicot samaksu par privatizācijas objektu, maksājuma uzdevumā norādīt privatizācijas subjekta vārdu, uzvārdu, personas kodu un attiecīgā privatizācijas objekta kadastra apzīmējumu.”

1.12. svītrot, 30.,33. un 34. punktu.

2. Noteikumi stājas spēkā 2015. gada 1. jūlijā.

Ministru prezidente L.Straujuma

Tieslietu ministrs Dz.Rasnačs

Iesniedzējs:

valsts sekretārs R.Kronbergs

23.03.2015. 10:05

524

S.Rāgs

67036974, Sandris.Rags@tm.gov.lv